Mobilizare impresionantă pentru salvarea Conacului Wekerle din Banat. Ambulanța pentru Monumente vrea să conserve monumentul legendar
Proiectul Ambulanța pentru Monumente Banat a stârnit un interes extraordinar pentru restaurarea Conacului Wekerle-Petala din Clopodia, județul Timiș. În mai puțin de o săptămână, peste 100 de voluntari din întreaga țară s-au înscris pentru a contribui la salvarea acestui monument istoric, fapt ce a determinat organizatorii să închidă înscrierile mai devreme, pe 10 martie 2025.